પાર્ટીવેર તરીકેે સ્ટ્રેઈટ કુરતીને બદલે હવે એસિમેટ્રીક કુરતી પહેરી શકાય છે. મોટાભાગે આ કુરતીને બોલિવૂડની હિરોઈન પહેરવાનું પસંદ કરતી હોય છે. આ કુરતી લાઈટવેઈટ ફેબ્રિક જેમ કે, સિફોન, ક્રેપ અને જોર્જટમાંથી તૈયાર કરવામાં આવતી હોય છે. જ્યારે તુલિપ શેપની ડિઝાઈનર કુરતી પણ પાર્ટીમાં સુંદર લુક આપે છે. હાઈટવાળા લોકોને સી-કટની કુરતી વધારે સારી લાગે છે. જ્યારે પાછળના ભાગ કરતાં આગળનો ભાગ શોર્ટ હોય તેવી હાય-લૉ કુરતી પણ સ્ટાઈલિશ લુક આપે છે. રિચ અને રૉયલ લુક આપતી ગાઉન સ્ટાઈલ કુરતી પણ પાર્ટી ઉપરાંત વિવિધ પ્રસંગોમાં પહેરી શકાય છે. જે એમ્બ્રોઇડરી, પ્રિન્ટેડ, ડિઝાઈનર અનારકલી સ્ટાઇલમાં મળી રહે છે. ફ્લેર્ડ કુરતીની ફેશન પણ આજકાલ વધુ જોવા મળે છે. જેમાં ખાસ કરીને વાઈડ ફ્લેર્ડ અને નેરો ફ્લેર્ડ કુરતી જોવા મળે છે. આ સિવાય ધોતી સ્ટાઈલ કુરતી, અંગરખા કુરતી, ટ્રેઈલ કટ કુરતી, એ-લાઈન કુરતી, ઓવરલેય કુરતી, ડબલ લેયર કુરતી, લોંગ સ્ટ્રેટ કુરતી, ઇન્ડો-વેસ્ટર્ન સ્ટાઈલ કુરતીનો ટ્રેન્ડ પણ પાર્ટીઓમાં ઇન છે.